CELEX: 62018CN0532
Language: sk
Date: 2018-08-14 00:00:00
Title: Vec C-532/18: Návrh na začatie prejudiciálneho konania, ktorý podal Oberster Gerichtshof (Rakúsko) 14. augusta 2018 – GN, zastúpená otcom HM/ZU ako správkyňa konkurznej podstaty spoločnosti Niki Luftfahrt GmbH

26.11.2018   
            
            
               SK
            
            
               Úradný vestník Európskej únie
            
            
               C 427/9
            
         
      Návrh na začatie prejudiciálneho konania, ktorý podal Oberster Gerichtshof (Rakúsko) 14. augusta 2018 – GN, zastúpená otcom HM/ZU ako správkyňa konkurznej podstaty spoločnosti Niki Luftfahrt GmbH
      (Vec C-532/18)
      (2018/C 427/13)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Obersten Gerichtshofs
      
         Účastníci konania pred vnútroštátnym súdom
      
      
         Žalobkyňa: GN, zastúpená otcom HM
      
         Žalovaná: ZU ako správkyňa konkurznej podstaty spoločnosti Niki Luftfahrt GmbH
      
         Prejudiciálna otázka
      
      Zakladá „nehoda“ v zmysle článku 17 ods. 1 dohovoru o zjednotení niektorých pravidiel pre medzinárodnú leteckú dopravu, ktorý bol na základe článku 300 ods. 2 ES uzavretý dňa 9. decembra 1999 v Montreale Európskym spoločenstvom a schválený v jeho mene rozhodnutím Rady 2001/539/ES (1) z 5. apríla 2001 (ďalej len „Montrealský dohovor“ alebo „MD“) zodpovednosť dopravcu v prípade, ak sa pohár s horúcou kávou položený na vyklápacom stole umiestnenom na prednom sedadle z neznámej príčiny zošmykne a prevrhne, v dôsledku čoho utrpí pasažier popáleniny?
      
         (1)  Rozhodnutie Rady 2001/539/ES z 5. apríla 2001 o uzavretí Európskym spoločenstvom dohovoru o zjednotení niektorých pravidiel pre medzinárodnú leteckú dopravu (Montrealský dohovor) (Ú. v. ES L 194, s. 38; Mim. vyd. 07/005, s. 491).